# Metodika rozpisu dotácií zo štátneho rozpočtu verejným vysokým školám na rok 2025

Dokument obsahuje postup rozpisu dotácií zo štátneho rozpočtu verejným vysokým školám na rok 2025.

*1. Východiská*

1. Metodika vychádza z ustanovení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len “zákon”). Vznikla zásadným prepracovaním metodiky rozpisu dotácií zo štátneho rozpočtu verejným vysokým školám na rok 2024. Hlavným cieľom je výrazne zjednodušiť a sprehľadniť metodiku, a to najmä týmito opatreniami:

a) v podprograme 077 11 (vzdelávanie) sa nebude dotácia rozdeľovať na mzdy / odvody a tovary / služby, ale poskytne sa vo forme bežných výdavkov (BV), tak ako to platí pre podprogram 077 12;

b) zaokrúhlia sa koeficienty študijných odborov na jedno desatinné miesto;

c) v podprograme 077 11 (vzdelávanie) sa nebude časť dotácie (tzv. „scholarship“, teda výkon za publikácie vo vzdelávaní) rozpisovať za všetky publikácie, ale výhradne za pedagogické a umelecké publikácie a za umeleckú činnosť;

d) v podprograme 077 11 (vzdelávanie) sa zrušia nápočty s malými sumami, vyžadujúce si veľké množstvo údajov na rozpis na jednotlivé vysoké školy, ako sú napríklad malé paušálne sumy na podporu mobilít a pod.;

e) v podprograme 077 12 (veda a výskum) sa zásadne zjednoduší a zredukuje počet kategórií, váh a koeficientov za jednotlivé kategórie publikačnej činnosti, a podporovať sa budú iba vedecké publikácie;

f) v podprograme 077 12 (veda a výskum) sa zavedie nový prvok – automatické odmeňovanie excelentných vedeckých výsledkov formou dodatkov k dotačným zmluvám priebežne počas daného kalendárneho roku;

g) v podprograme 077 15 sa v priebehu roka 2025 zásadne upraví počet a výška motivačných štipendií pre študentov vybraných študijných odborov a vybraných študijných programov, aby boli reálnou motiváciou podľa nedostatkových povolaní na trhu práce, predbežne zostáva objem finančných prostriedkov nerozpísaný;

h) v podprograme 077 11 sa koeficient študentov 2. stupňa zníži z 1,50 na 1,00; koeficient študentov profesijných bakalárskych programov sa zvyšuje na 2,00;

i) v podprograme 077 11 sa ruší základný príspevok na prevádzku vysokých škôl;

j) v podprograme 077 11 sa ruší príspevok na centrálnu administratívu a váhy podielov na výkone podľa stupňov štúdia; ok na prevádzku vysokých škôl.vysokých škôl. ke lekárstvo

1. Na základe ustanovenia § 89 ods. 2 zákona pozostáva finančná podpora zo štátneho rozpočtu pre verejnú vysokú školu z nasledujúcich štyroch dotácií poskytovaných na základe zmluvy:
	1. dotácia na uskutočňovanie akreditovaných študijných programov,
	2. dotácia na výskumnú, vývojovú alebo umeleckú činnosť,
	3. dotácia na rozvoj vysokej školy,
	4. dotácia na sociálnu podporu študentov.
2. Dotácie zo štátneho rozpočtu na bežné výdavky sa poskytujú verejným vysokým školám formou bežných transferov (podpoložka 641 008 ekonomickej klasifikácie).
3. Dotácie zo štátneho rozpočtu na kapitálové výdavky sa poskytujú verejným vysokým školám formou kapitálových transferov (podpoložka 721 003 ekonomickej klasifikácie).
4. Celý rozpočet kapitoly Ministerstva školstva, výskumu, vývoja a mládeže SR (ďalej len „ministerstvo“) je aj v roku 2025 zostavovaný vo  forme programov so stanovenými zámermi a cieľmi. Zámery a vybrané ciele programov sú podľa § 2 písm. d) bod 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len „zákon o rozpočtových pravidlách“) záväznými ukazovateľmi štátneho rozpočtu.
5. V porovnaní s rokom 2024 nastávajú pre rok 2025 v metodike rozpisu finančných prostriedkov najmä nasledujúce zmeny:

a) zrušenie základného príspevku na prevádzku vysokých škôl; príslušná suma je súčasťou bežných výdavkov v podprograme 077 11;

b) zvýšenie objemu finančných prostriedkov pre vysoké školy určeného na výskum a vývoj na

prvku 077 12 01 o sumu 2 685 491 €;

c) znižuje sa objem finančných prostriedkov vo výške 12 138 132 € na prvku 077 11 01 pre verejné vysoké školy určený na zmiernenie negatívneho dopadu zvýšených cien energií;

d) zvyšuje sa objem finančných prostriedkov na realizáciu Národnej stratégie výskumu, vývoja a inovácií na prvku 077 12 06 v sume 41 902 482 €. Ako bolo uvedené v metodike rozpisu dotácií 2024 (článok 6, písmeno h), od roku 2025 sa v súlade s Národnou stratégiou výskumu, vývoja a inovácií a zvýšeným objemom finančných prostriedkov bude v položke 077 12 01 (výkonové financovanie vedy) zvyšovať podiel pridelených prostriedkov za zahraničné výskumné granty, výskumnú činnosť v spolupráci s inými subjektami ako z verejnej správy, a počet absolventov doktorandského štúdia. Pri financovaní vedeckých publikácií v položke 077 12 01 sa zmení váhovanie z JCI kvartilov WoS na AIS kvartily WoS;

e) zvýšenie príspevku na ubytovaných študentov verejných vysokých škôl v študentských domovoch na prvku 077 15 03 z 12 € na 15 €;

f) zvýšenie príspevku na prevádzku študentských domovov verejných vysokých škôl na prvku 077 15 03 z 42 € na 50 €;

g) pridelenie objemu finančných prostriedkov na plnenie merateľných ukazovateľov zahrnutých do výkonnostných zmlúv v sume 67 000 000 €. Zároveň sa v rozpise štátnej dotácie vyčlení suma 33 500 000 € na plnenie merateľných ukazovateľov výkonnostných zmlúv. V roku 2025 sa tieto prostriedky rozpíšu podľa podielov na štátnej dotácii jednotlivých verejných vysokých škôl na výkone za vedu za rok 2025 podľa tejto metodiky. Konkrétne merateľné ukazovatele a ich plnenia za jednotlivé verejné vysoké školy sa určia v prílohách k dotačným zmluvám;

h) pridelenie príspevku finančných prostriedkov na rekreačné poukazy v sume 1 374 195 € pričom sa celkový objem prostriedkov prerozdelí podľa celkového počtu zamestnancov verejných vysokých škôl za 3. kvartál roku 2024 zo zdroja 111 – štátny rozpočet;

i) pridelenie finančných prostriedkov na Národnú stratégiu výskumu, vývoja a inovácií (1.3.2.6) na podprograme 077 1A v sume 998 004 €;

j) v podprograme 077 11, sa výkonová dotácia určuje v pomere na 98 % podľa počtu študentov a absolventov, 2 % sa vyčleňujú na umeleckú činnosť, na pedagogické a umelecké publikácie, z 2 % na pedagogické a umelecké publikácie sa vyčleňuje suma 2 814 800 € za rok 2023 a suma na umeleckú tvorbu sa vyčleňuje vo výške 4 643 197 €;

k) v rámci určenia výšky dotácie na špecifiká sa vyčleňuje 2 000 000 eur a rozdelí sa pomerne (na základe výšky spoluúčasti vysokých škôl na projekte z vlastných zdrojov) medzi vysoké školy, ktoré sú súčasťou aliancií Európskych univerzít[[1]](#footnote-2));

l) v rámci prvku 077 11 01 sa vyčleňujú prostriedky na neúčelové špecifiká vo výške 2 000 000 €, ktoré sú určené podľa počtu študentov k 31.10.2023 dennej formy štúdia k počtu zamestnancov verejných vysokých škôl k 30.9.2024;

m) spôsob výpočtu výkonu excelentných pracovísk v podprograme 077 12 sa stanovuje v prílohe č. 5;

n) zvyšuje sa sadzba poistného o 1 % z 35,2 % na 36,2 % na zdravotné poistenie zamestnancov verejných vysokých škôl;

o) zavádza sa garantovaný nárast na programe 077 z podprogramu 077 11 01 pre tie verejné vysoké školy, ktorým by pred zavedením korekcie vychádzala záporná výška bežnej dotácie na rok 2025 na programe 077 voči výške bežnej dotácie na programe 077 z roku 2024, pričom výška garantovaného nárastu je určená vo výške 2 % nárastu objemu na podprograme 077 11 a 077 12 v roku 2024.

*2. Celkový objem finančných prostriedkov pre vysoké školy na rok 2025 a ich štruktúra*

1. Metodika a rozpis vychádzajú zo zákona č. 345/2024 Z. z. o štátnom rozpočte na rok 2025 (ďalej len „zákon o štátnom rozpočte“). Na transfer vysokým školám ministerstvo rozpočtuje v roku 2025 sumu **825 814 584** € (v roku 2024: 758 559 409 €).
2. Ministerstvo vypracovalo návrh metodiky a rozpisu dotácií a poskytlo ho na vyjadrenie reprezentáciám vysokých škôl **do 10. 12. 2024**. Po schválení zákona o štátnom rozpočte a po vyjadrení reprezentácií vysokých škôl k návrhu metodiky a k rozpisu dotácií, ministerstvo vykonalo aktualizáciu niektorých vstupných údajov, zapracovalo relevantné podnety zo strany akademickej komunity a určilo definitívnu výšku dotácií pre jednotlivé vysoké školy. Po schválení metodiky a rozpisu ministerstvo predloží vysokým školám na podpis návrh dotačných zmlúv. Po podpise dotačnej zmluvy bude v súlade s ňou poskytovať vysokej škole dotáciu v priebehu roka postupne.

*3.1 Dotácia na uskutočňovanie akreditovaných študijných programov (prvok 077 11 01)*

1. Dotácia na uskutočňovanie akreditovaných študijných programov sa poskytuje na základe § 89 ods. 4 zákona, ktorý uvádza: Pri určovaní dotácie na uskutočňovanie akreditovaných študijných programov je rozhodujúci počet študentov, počet absolventov, ekonomická náročnosť uskutočňovaných študijných programov, kvalita, uplatnenie absolventov v praxi a ďalšie hľadiská súvisiace so zabezpečením výučby.
2. Výdavky na uskutočňovanie akreditovaných študijných programov sú rozpočtované v rámci prvku *077 11 01– Poskytovanie vysokoškolského vzdelávania a zabezpečenie prevádzky vysokých škôl.* Prostredníctvom rozpisu dotácie na uskutočňovanie akreditovaných študijných programov získa verejná vysoká škola hlavnú časť dotácie na vzdelávanie a prevádzku. V rámci tejto dotácie sa vyčleňuje **403 156 016 €** (výhradne formou bežných transferov).
3. Verejná vysoká škola dostáva dotáciu na uskutočňovanie akreditovaných študijných programov vo forme bežného transferu alebo kapitálového transferu. S výnimkou účelovo určených finančných prostriedkov a záväzného ukazovateľa maximálnej výšky celkového objemu miezd nie je vnútorná štruktúra dotácie z hľadiska jej použitia verejnou vysokou školou záväzne určená. Pri určovaní výšky dotácie na uskutočňovanie akreditovaných študijných programov na jednotlivé verejné vysoké školy na úrovni ministerstva sa používa vnútorná štruktúra:
4. dotácia podľa výkonu,
5. dotácia na špecifiká.
6. Výsledná výška dotácie na uskutočňovanie akreditovaných študijných programov sa vypočíta ako súčet dotácií uvedených v písmenách a) a b) predchádzajúceho odseku.

*3.1.1 Určenie výšky dotácie podľa výkonu*

1. V rámci výkonovej dotácie sa vyčleňuje celková suma **372 512 838** €.
2. Zo sumy 2 814 800 € sa dotácia vo výške 2 561 200 € rozpisuje podľa publikačnej činnosti za pedagogické publikácie a 253 600 € podľa publikačnej činnosti za umelecké publikácie pridelí verejným vysokým školám podľa vykazovacieho obdobia roku 2023 pre publikačnú činnosť podľa vyhlášky č. 397/2020 podľa ich podielu na celkovej publikačnej činnosti vysokých škôl za pedagogické a umelecké publikácie. Zohľadňuje sa publikačná činnosť doktorandov a zamestnancov vysokej školy zaznamenaná v centrálnom registri publikačnej činnosti (CREPČ) za vykazovacie obdobie roku 2023 podľa vyhlášky č. 397/2020. Na umeleckú tvorbu sa vyčleňuje suma 4 643 197 eur, pričom sa táto suma rozpíše na jednotlivé vysoké školy podľa ich podielu na celkovej umeleckej tvorbe. Podiel vysokej školy na umeleckej tvorbe sa určuje ako vážený priemer podielov vysokej školy na prepočítanom počte zaznamenanej umeleckej tvorby v centrálnom registri evidencie umeleckej tvorbe (CREUČ) za rok 2022 a za rok 2023 vynásobenej váhami uvedenými v prílohe č. 1 – Váhy jednotlivých kategórií umeleckých výkonov pre vykazovacie obdobie rokov 2022 a 2023 podľa vyhlášky č. 397/2020.
3. Výkon vysokej školy podľa počtu študentov sa určuje ako súčin prepočítaného počtu študentov (odsek (16)), koeficientu odboru (KO) (odsek (20)), koeficientu intenzity výskumnej činnosti (KIVČ) a koeficientu uplatnenia absolventov vysokej školy podľa odboru/študijného programu (KAP). Do výkonu vysokej školy sa započítava aj časť odvodená od prepočítaného počtu absolventov v predchádzajúcom akademickom roku vynásobeného KO príslušného študijného odboru, KAP a KIVČ.
4. Pri výpočte **prepočítaného počtu študentov** (PPŠ) sa vychádza z počtu študentov v akreditovaných študijných programoch k 31. októbru 2023, v prípade absolventov sa zohľadňuje počet riadne skončených študentov v akademickom roku 2022/2023 [[2]](#footnote-3)) podľa výstupu z centrálneho registra študentov (CRŠ). Na výpočet prepočítaného počtu študentov sa používajú koeficienty, ktorých hodnota závisí od formy a stupňa:

koeficienty pre dennú formu štúdia:

|  |  |  |
| --- | --- | --- |
| stupeň štúdia | Koeficient | študenti, na ktorých sa koeficient vzťahuje |
| študijné programy prvého stupňa | 0,70 | študenti v prvom roku štúdia, ktorým nevznikla povinnosť uhradiť školné |
| 1,00 | študenti v druhom a ďalšom roku štúdia, ktorým nevznikla povinnosť uhradiť školné |
| 2,00 | študenti profesijne orientovaných bakalárskych študijných programov |
| 2,00 | absolventi profesijne orientovaných bakalárskych študijných programov |
| študijné programy druhého stupňa | 1,00 | študenti, ktorým nevznikla povinnosť uhradiť školné |
| študijné programy tretieho stupňa | 12,00SDS[[3]](#footnote-4)) | študenti, ktorým nevznikla povinnosť uhradiť školné |

1. Študenti v študijných programoch podľa § 53 ods. 3 zákona sa považujú prvé tri roky štúdia za študentov študijného programu prvého stupňa, v ďalších rokoch sa považujú za študentov študijného programu druhého stupňa s koeficientom 1,0.
2. Študenti, ktorým vznikla povinnosť uhradiť školné alebo uhrádzajú školné, sa v prepočítanom počte študentov nezohľadňujú. Z absolventov sa nezohľadňujú absolventi, v prípade ktorých nie sú v CRŠ vyplnené údaje o udelenom diplome (počet takýchto absolventov sa odpočíta z počtu absolventov, ktorí neuhradili školné).
3. Počet absolventov sa znižuje o počet absolventov, ktorí riadne skončili štúdium v akademickom roku 2022/2023, ktorí boli vedení ako uchádzači o zamestnanie a doba ich evidencie bola 180 a viac dní.
4. **Koeficient odboru** (KO) je odvodený od normatívneho počtu študentov na jedného vysokoškolského učiteľa a od normatívneho počtu nepedagogických zamestnancov na jedného vysokoškolského učiteľa pre daný študijný odbor (príloha č. 2).
5. **Koeficient intenzity výskumnej činnosti** (KIVČ) je odvodený od pomeru mediánu podielu dotácie na prevádzku a rozvoj infraštruktúry pre výskum a vývoj pripadajúceho na jedného akademického zamestnanca[[4]](#footnote-5)) (vysokoškolskí učitelia bez lektorov, výskumní a umeleckí pracovníci) za roky 2021 až 2023 a priemerného mediánu podielu dotácie na prevádzku a rozvoj infraštruktúry pre výskum a vývoj pripadajúceho na jedného akademického zamestnanca všetkých verejných vysokých škôl za roky 2021 až 2023. V prípade študijných programov prvého stupňa sa použije nulová váha, pre študijné programy druhého stupňa váha 0,5 a pre študijné programy tretieho stupňa váha 1,0, zvyšnou váhou sa zohľadní koeficient s hodnotou 1,0.
6. **Koeficient uplatnenia absolventov vysokej školy podľa odboru** (KAP) je odvodený od počtu absolventov vysokej školy v dennej forme štúdia v akademickom roku 2022/2023 a počtu evidovaných nezamestnaných absolventov vysokej školy podľa údajov z IS služieb zamestnanosti 180 a viac dní. Počty absolventov[[5]](#footnote-6)) a počty nezamestnaných absolventov v rámci vysokej školy sa zohľadňujú pre určenie KAP osobitne pre jednotlivé študijné programy. Ak nie je možné KAP určiť pre daný študijný program (napr. v danom študijnom programe neboli v akademickom roku 2022/2023 absolventi), použije sa KAP vypočítaný odvodením od počtu absolventov a počtu nezamestnaných absolventov za všetky študijné programy zoskupených za danú vysokú školu, za daný študijný odbor a za daný stupeň. V prípade študijného programu prvého stupňa sa KAP upraví tak, že sa KAP určí váženým priemerom KAPov v jednotlivých stupňoch, využitím váhy počtu absolventov za študijné programy z jednej vysokej školy, študijného odboru a stupni. V prípade, že vysoká škola zatiaľ nemá absolventov v danom študijnom odbore alebo v stupni, ale má v nej študentov, zohľadní sa KAP odvodený z počtu všetkých absolventov a všetkých nezamestnaných absolventov. V prípade medziodborových študijných programov sa KAP určí z prvého študijného odboru.
7. Na rekreačné poukazy sa rozpíše suma 1 374 195 €.
8. Vysoká škola, ktorá bude v roku 2025 prevádzkovať informačný systém vyvinutý aj pre inú vysokú školu, môže požiadať o zvýšenie dotácie na úkor vysokej školy, ktorá tento systém používa. Podmienkou takéhoto prevodu je doručenie žiadosti o úpravu dotácie v súvislosti s prevádzkou informačného systému, ktorej súčasťou bude súhlas vysokej školy s prevodom finančných prostriedkov na prevádzku informačného systému v prospech žiadateľa na ministerstvo – oddelenie financovania vysokých škôl do 30. apríla 2025.
9. Dotácia, zatiaľ nerozpísaná, vo výške 7 000 000 € sa určuje podľa počtu študentov[[6]](#footnote-7)) v dennej forme štúdia k 31. 10. 2023 vo vybraných študijných odboroch a programoch, ktorých zoznam bude uvedený v prílohe č. 4 (v prípade učiteľských študijných programov vo vybraných predmetoch). Podmienkou je, že KAP pre príslušný študijný program v danom študijnom odbore na danej vysokej škole je viac ako 0,94, táto dotácia je účelová a použiť sa môže buď na zvýšenie záujmu o štúdium vo vybraných študijných odboroch a programoch, alebo na udržanie na štúdiu pre študentov vo vybraných študijných odboroch a programoch.

*3.1.3 Určenie výšky dotácie na špecifiká*

1. V rámci dotácie na špecifiká sa vyčleňuje suma **11 411 496** €.
2. V osobitne odôvodnených prípadoch je možné na základe žiadosti verejnej vysokej školy obsahujúcej kalkuláciu nákladov (pokiaľ nie je uvedené inak) v rámci rozpisu výdavkov na uskutočňovanie akreditovaných študijných programov verejnej vysokej škole poskytnúť aj finančné prostriedky nevyhnutné na pokrytie jej aktivít, ktoré nie sú zohľadnené v čiastkach určených podľa predchádzajúcich bodov. Osobitne sa zohľadňujú
3. výdavky na špeciálne pracoviská, ktoré použitá metodika nezohľadňuje,[[7]](#footnote-8))
4. výdavky na praktickú výučbu,
5. podpora študentov so špecifickými potrebami,
6. mzdy a odvody zahraničných lektorov.
7. V rámci rozpisu dotácie na rok 2025 sa osobitne ako súčasť finančnej dotácie na špecifiká, ktoré si určí verejná vysoká škola, vyčleňuje celková suma 2 000 000 €, ktorá bude na verejné vysoké školy rozdelená v závislosti od veľkosti súčtu počtu študentov dennej formy štúdia k 31.10.2023 a počtu zamestnancov verejných vysokých škôl k 30.9.2024 na jednotlivých verejných vysokých školách.
8. Medzi špecifiká nepatria výdavky na rozvojové programy vrátane neukončených cyklov, výdavky na energie, prevádzku bazénov, ani na iné štandardné položky, výdavky na prevádzku výpočtových centier, vydavateľstiev a akademických knižníc s výnimkou prípadov, ak nedostávajú na túto činnosť prostriedky z iných zdrojov. Za základ požiadaviek na špecifiká na rok 2025 sa berú požiadavky, ktoré boli zohľadnené v rozpise dotácie na rok 2024 a ktoré majú dopad na štátny záujem. Ministerstvo vyzvalo vysoké školy o predloženie revízie zohľadnených špecifík spoločne s kalkuláciou nákladov, ktoré bolo potrebné doručiť v termíne oznámenom ministerstvom. Zároveň ministerstvo zaradilo medzi špecifiká príspevok na realizáciu aktivít pre vysoké školy ktoré sú súčasťou aliancií európskych univerzít. Príspevok pre rok 2025  bol stanovený v celkovej výške 2 000 000 eur a pomerne (na základe výšky získaného grantu zo strany podporených vysokých škôl)[[8]](#footnote-9) rozdelený medzi participujúce vysoké školy, s predpokladom pokračovania takejto podpory každoročne počas obdobia participácie vysokej školy v projekte aliancií európskych univerzít.
9. Výdavky na praktickú výučbu zahŕňajú:
10. výdavky na praktickú výučbu študentov v lekárskych a zdravotníckych študijných odboroch na klinických pracoviskách v zdravotníckych zariadeniach a na súdnolekárskych a patologickoanatomických pracoviskách iných inštitúcií,
11. výdavky na praktickú výučbu študentov vo veterinárskych študijných odboroch na klinických pracoviskách,
12. výdavky na praktickú výučbu študentov v poľnohospodárskych, lesníckych a veterinárskych študijných odboroch vo vysokoškolských poľnohospodárskych podnikoch a vo vysokoškolských lesníckych podnikoch,
13. výdavky na rozbory v rámci pedagogických praxí,
14. výdavky na rozbory v rámci študijného odboru sociálna práca,
15. výdavky na formáciu študentov v bohosloveckých študijných odboroch pripravovaných na povolanie kňaza,[[9]](#footnote-10))
16. výdavky na rozbory a vedenie študentov v rámci praxe v študijnom odbore logopédia (výdavky na praktickú prípravu študentov) (okrem tretieho stupňa vysokoškolského vzdelávania),
17. podpora účasti študentov na medzinárodných súťažiach.
18. Objem finančných prostriedkov na praktickú výučbu sa odvíja od počtu študentov, ktorí absolvujú v rámci svojho štúdia predpísanú praktickú výučbu, od jej rozsahu a od ekonomickej náročnosti praktickej výučby.
19. V prípade výdavkov na praktickú výučbu študentov v lekárskych a zdravotníckych študijných odboroch na klinických pracoviskách v zdravotníckych zariadeniach a na súdnolekárskych a patologickoanatomických pracoviskách iných inštitúcií sa pre jednotlivé študijné odbory zohľadňujú nasledujúce koeficienty: 1 pre všeobecné lekárstvo, 3 pre zubné lekárstvo, 0,75 pre ošetrovateľstvo, 0,5 pre pôrodnú asistenciu a  0,75 pre ostatné zohľadňované študijné odbory.[[10]](#footnote-11)) Pre študijné programy tretieho stupňa je použitý jednotný koeficient 1 a počet hodín praktickej výučby 260. Na tento účel sa vyčleňuje 7 000 000 € na tovary a služby, ktoré sa medzi jednotlivé vysoké školy rozpíšu podľa ich podielu na celkovom prepočítanom počte hodín zabezpečenej praxe študentov danej vysokej školy v roku 2025. Na prepočet hodiny praxe sa používa koeficient pre daný odbor podľa tohto odseku. Finančné prostriedky sa poskytujú zálohovo (dotácia sa nezúčtováva voči zazmluvneným výdavkom vysokej školy na zabezpečenie praktickej výučby študentov, ale s ohľadom na počet hodín praktickej prípravy). V priebehu roka 2025 vykoná ministerstvo zúčtovanie finančných prostriedkov podľa rozsahu zabezpečenej praxe za prvý a druhý polrok 2025. Zohľadňuje sa len praktická príprava, ktorá je súčasťou študijného programu; nie je rozhodujúce, v ktorej časti akademického roka sa prax uskutočňuje.
20. Na výdavky na rozbory v rámci pedagogickej praxe sa vyčleňuje suma 1 626 840 €, ktorá sa zálohovým spôsobom rozpíše medzi jednotlivé vysoké školy podľa predpokladaného počtu hodín zabezpečených rozborov v roku 2025[[11]](#footnote-12)). Obmedzenia na úhradu rozborov podľa typu praxe (počet študentov na rozbore a pod.) sa upravia v dotačnej zmluve. Na hodinu rozboru sa vyčleňuje 10,63 €. Dotácia sa poskytuje len v študijných programoch v študijnom odbore učiteľstvo a pedagogické vedy, v rámci ktorých sa získava kvalifikácia pedagogického zamestnanca a v študijnom odbore logopédia a liečebná pedagogika, v študijných programoch zameraných na liečebnú pedagogiku. Ministerstvo vykoná v roku 2025 priebežné zúčtovanie týchto finančných prostriedkov a zohľadní skutočný počet rozborov. Konečné zúčtovanie sa vykoná v roku 2026 podľa skutočných výdavkov vysokej školy na rozbory (skutočné náklady na cvičných učiteľov a úhrady cvičným školám) pri zohľadnení maximálnej dotácie na hodinu rozboru.
21. Na výdavky na rozbory v rámci študijných programov v študijnom odbore sociálna práca sa vyčleňuje suma 61 860 €. Obmedzenia na použitie dotácie sa upravia v dotačnej zmluve. Rozpis dotácie medzi jednotlivé vysoké školy sa vykoná úmerne rozsahu zabezpečovaných rozborov práce študentov.
22. Na refundáciu výdavkov na praktickú prípravu študentov v rámci študijného programu logopédia sa vyčleňuje suma 18 000 €, ktorá sa zálohovo poskytuje Univerzite Komenského v Bratislave.[[12]](#footnote-13)) V roku 2026 sa uskutoční zúčtovanie zálohy podľa skutočných výdavkov na zamestnancov vysokej školy mimo pracovného pomeru, ktorí zabezpečovali rozbory v skupinách študentov počas ich praktickej prípravy alebo na osobné náklady špecializovaného výučbového zariadenia vysokej školy spojené s praktickou výučbou študentov. Refunduje sa najviac 50 % hodín praxe z jej celkového počtu, pričom na jednej hodine participujú najmenej 2 študenti.
23. O nevyčerpanú sumu finančných prostriedkov k  31. 12. 2025 na špecifiká sa zníži suma finančných prostriedkov napočítaná na daný účel na rok 2026. Tento zostatok nemá vplyv na prideľovanie finančných prostriedkov na nasledujúci rok.
24. Jednotlivé druhy špecifickej potreby študenta sú zaradené do skupín a pre každú skupinu je určená výška príspevku dotácie. Vysokej škole sú poskytnuté finančné prostriedky v závislosti od počtu študentov so špecifickou potrebou v danej skupine k 30.11.2024. Využitie finančných prostriedkov je účelovo viazané na zabezpečenie podporných služieb študentom so špecifickými potrebami. V prípade, že celková dotácia vypočítaná pre vysoké školy prekročí sumu finančných prostriedkov vyčlenenú na tento účel, vyčlenená suma na tento účel sa rozpíše medzi jednotlivé vysoké školy úmerne k vypočítanej dotácií podľa predchádzajúcich viet. Na podporu štúdia študentov so špecifickými potrebami sa v roku 2025 vyčleňuje suma príspevku 1 000 000 €.
25. Vysoké školy môžu v priebehu roka 2025 požiadať ministerstvo o účelovú dotáciu na úhradu nákladov spojených s účasťou študenta na medzinárodných študentských súťažiach, ktoré sa týkajú predmetu ich štúdia (napr. súťaž v programovaní v prípade študentov informatiky/aplikovanej informatiky) a ŠVOČ. Žiadosť je možné podávať do 31. októbra 2025. Dotácie sa budú poskytovať najviac do 80 % výdavkov na cestovné náhrady spojené s účasťou študenta a do vyčerpania finančných prostriedkov určených na tento účel (100 000 €).
26. Príspevok na rekreačné poukazy sa stanovuje v celkovej výške 1 374 195 eur a rozdelí sa podľa celkového počtu zamestnancov verejných vysokých škôl.[[13]](#footnote-14)) Podmienky poskytnutia príspevku na rekreáciu zamestnancov zo strany zamestnávateľa upravuje § 152a zákona
č. 311/2001 Z. z. Zákonník práce v znení neskorších predpisov.

*3.1.4 Určenie výšky dotácie na kapitálové výdavky (prvok 077 19 01)*

1. V rámci kapitálových výdavkov pre oblasť vysokoškolského vzdelávania sa v roku 2025 poskytujú kapitálové transfery na realizáciu stavieb, nevyhnutné rekonštrukcie, odstraňovanie havárií a v odôvodnených prípadoch na vysporiadanie vlastníckych vzťahov k pozemkom, a to v sume 17 900 000 €. Obstarávanie strojov a zariadení nahradzujúcich zastarané alebo opotrebované zariadenia potrebné pre zabezpečenie výučby vysoké školy realizujú z bežných výdavkov v rozsahu výšky fondu reprodukcie (§ 16a ods. 4 a § 17 ods. 3 zákona).
2. Pri príprave a realizácii investičnej činnosti sa postupuje podľa § 19a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov a uznesenia vlády č. 606/2024 zo dňa 15. 10. 2024 k návrhu rozpočtu verejnej správy na roky 2025 až 2027.
3. Pri určovaní výšky kapitálových transferov na realizáciu stavieb, rekonštrukcie a odstraňovanie havárií sa prihliada na

a) naliehavosť rekonštrukcie resp. odstránenia havárie14) a na možnosti vysokej školy realizovať financovanie z už pridelených finančných prostriedkov, alebo z vlastných finančných prostriedkov,

b) stav pripravenosti, prípadne rozostavanosti akcie, na ktorú vysoká škola požaduje finančné prostriedky,

c) objem kapitálových výdavkov poskytnutých danej vysokej škole v predchádzajúcom období,

d) súčasné priestorové vybavenie vysokej školy.

*3.1.5 Určenie výšky dotácie na výkonnostné zmluvy*

1. Pridelenie objemu finančných prostriedkov na plnenie merateľných ukazovateľov zahrnutých do výkonnostných zmlúv sa určuje pomerovo podľa podielu na výkonových zložkách v celkovej výške 67 000 000 €, pričom na prvku 077 11 03 sa určuje vo výške 36 850 000 € ako 55 % z celkovej sumy. Zároveň na prvku 077 11 01 sa vyhradzuje v rozpočte verejných vysokých škôl časť dotácie vo výške 18 823 699 € na účely plnenia merateľných ukazovateľov pre výkonnostné zmluvy.

*3.2 Dotácia na výskumnú, vývojovú alebo umeleckú činnosť (prvok 077 12 01)*

1. Dotácia a výskumnú, vývojovú alebo umeleckú činnosť sa poskytuje podľa § 89 ods. 5 zákona. V súlade s § 16 zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „zákon o podpore výskumu a vývoja“) sa štátna podpora výskumu a vývoja na verejných vysokých školách poskytuje inštitucionálnou formou a účelovou formou (poskytovanie finančných prostriedkov na riešenie projektov výskumu a vývoja prostredníctvom Agentúry na podporu výskumu a vývoja). Účelová forma je poskytovaná na základe súťaže podľa § 18 ods. 1 zákona o podpore výskumu a vývoja. Dotáciu na výskumnú, vývojovú alebo umeleckú činnosť v zmysle § 89 ods. 5 zákona, ktorá je predmetom dotačnej zmluvy, tvorí inštitucionálna forma výskumu a vývoja. Účelová forma podpory výskumu a vývoja je poskytovaná v súlade s § 20 ods. 1 zákona o podpore výskumu a vývoja na základe osobitných písomných zmlúv verejnej vysokej školy s poskytovateľom.
2. Finančné prostriedky poskytované v rámci inštitucionálnej formy podpory výskumu a vývoja verejných vysokých škôl sú rozpočtované v rámci prvku *077 12 –*  *Vysokoškolská veda a technika* v celkovej sume **306 201 180 €** a pozostávajú z piatich častí. Dve z nich, a to VEGA a KEGA, sú prideľované v rámci vnútorného grantového systému ministerstva súťažným spôsobom na projekty podľa ich štatútov[[14]](#footnote-15)).Tretiu časť pod prvkom 077 12 01 je tvorená dotáciou na prevádzku a rozvoj infraštruktúry pre výskum a vývoj a na štipendiá doktorandov v sume **202 820 005** €.
3. Pri rozpise dotácie na prevádzku a rozvoj infraštruktúry pre výskum a vývoj sa vyčleňuje suma 202 820 005 € a na výkon vo výskume sa použije suma 202 820 005 € odvodená od nasledujúcich výkonových parametrov:
4. podielu verejnej vysokej školy na VER2022 (Výsledky periodického hodnotenia výskumnej, vývojovej, umeleckej a ďalšej tvorivej činnosti 2022) (váha 0,45),ktorý sa rozpíše podľa prílohy č. 6.
5. podielu vysokej školy na objeme finančných prostriedkov získaných v rokoch 2021, 2022 a 2023 na výskumné aktivity v rámci zahraničných grantových schém (váha 0,09),
6. podielu vysokej školy na objeme finančných prostriedkov (bežné transfery) získaných v rokoch 2021, 2022 a 2023 na výskumné aktivity od subjektov verejnej správy – domáce granty (váha 0,075)
7. podielu vysokej školy na objeme finančných prostriedkov (bežné transfery) získaných v roku 2023 na výskumné aktivity a expertízy od iných subjektov ako sú subjekty verejnej správy a od subjektov zo zahraničia (mimo grantových schém) (váha 0,06),
8. podielu vysokej školy na súhrnnom počte absolventov doktorandského štúdia v kalendárnom roku 2021, 2022 a 2023 (váha 0,08), [[15]](#footnote-16))
9. podielu vysokej školy na publikačnej činnosti určenej podľa odseku (14) (váha 0,16),
10. podielu vysokej školy na umeleckej tvorbe podľa odseku (14) (váha 0,015) a
11. podľa výkonu v 1. kvartile excelentných pracovísk (0,07), ktorý sa rozpíše podľa prílohy č. 5.
12. Výskumnou aktivitou je riešenie projektu výskumu a vývoja alebo tvorivého umeleckého projektu. Spôsob získania finančných prostriedkov na výskumnú aktivitu mimo otvorených grantových schém musí štandardne obsahovať súťažný prvok.[[16]](#footnote-17)). Expertnou aktivitou je poskytnutie odbornej expertízy. Expertnou aktivitou nie je podpora bežných vedeckých a vzdelávacích aktivít (konferencie, mobility, vydávanie publikácií alebo tvorba umeleckých diel, prednášky pre verejnosť, mediálne výstupy a pod.).
13. Z finančných prostriedkov pripadajúcich na publikačnú činnosť, sa 0,88 % rozpisuje úmerne počtu záznamov v CREPČ v kategórii D podľa vyhlášky č. 397/2020. V prípade skupiny B sa zohľadňuje najlepší kvartil, v ktorom je zaradený časopis podľa indikátora AIS v roku 2022, resp. 2023[[17]](#footnote-18)). Prvý kvartil je zohľadnený váhou 6, druhý kvartil váhou 4, tretí kvartil váhou 1 a štvrtý kvartil váhou 0,5.
14. Na financovanie projektov v rámci vnútornej grantovej schémy VEGA sa vyčleňuje 12 750 000 € a na financovanie projektov v rámci vnútornej grantovej schémy KEGA sa vyčleňuje 4 900 000 €.
15. Ministerstvo prostredníctvom CVTI SR zabezpečuje pre jednotlivé verejné vysoké školy prístup k elektronickým informačným zdrojom v nimi zvolenom rozsahu. Náklady spojené so zabezpečením týchto prístupov sú hradené z Programu Slovensko, paušálneho príspevku na zabezpečenie prístupov zo štátneho rozpočtu v sume 2 000 000 eur a alokácie určenej pre jednotlivé verejné vysoké školy odvodenej od počtu používateľov v predchádzajúcich rokoch v sume 2 443 780 eur. V prípade, že niektorá verejná vysoká škola bude požadovať zabezpečenie prístupov vo vyššom rozsahu ako je možné zabezpečiť z uvedených zdrojov, ministerstvo vykoná zníženie jej dotácie určenej podľa odseku (46) v priebehu roka 2025 v rozsahu potrebnom na zabezpečenie požadovaných prístupov v požadovanom rozsahu.
16. Štvrtá časť pod prvkom 077 12 06 je vyčlenená na Národnú stratégiu vedy, výskumu a inovácií (podľa bodu 1.3.2.1) vo výške  **55 581 175** €, pričom pre rok 2025 sa táto suma nachádza a rozpisuje v odseku (46).
17. Piata časť pod prvkom 077 12 09 sa vyčleňuje na plnenie merateľných ukazovateľov zahrnutých do výkonnostných zmlúv. Pridelenie objemu finančných prostriedkov na plnenie merateľných ukazovateľov zahrnutých do výkonnostných zmlúv sa určuje pomerovo podľa podielu na výkonových zložkách v celkovej výške 67 000 000 €, pričom na prvku 077 12 09 sa určuje vo výške 30 150 000 € ako 45 % z celkovej sumy. Zároveň na prvku 077 12 01 sa vyhradzuje v rozpočte verejných vysokých škôl časť dotácie vo výške 14 676 301 € na účely plnenia merateľných ukazovateľov pre výkonnostné zmluvy.
18. Na automatické odmeňovanie excelentných vedeckých výkonov sa vyčleňuje suma 2 500 000 €. Táto suma sa bude rozpisovať podľa zásad, uvedených v Prílohe č. 8.

*3.3 Dotácia na rozvoj vysokej školy (prvok 077 13 01)*

1. Dotácia na rozvoj vysokej školy sa poskytuje podľa § 89 ods. 6 zákona, ktorý uvádza: Dotácia na rozvoj vysokej školy sa určuje na základe výberového konania, v ktorého rámci vysoké školy predkladajú ministerstvu školstva projekty na uskutočňovanie svojich rozvojových programov. Pri tomto výberovom konaní sa berie do úvahy kvalita predkladaných projektov, dlhodobý zámer ministerstva školstva a dlhodobý zámer verejnej vysokej školy.
2. Dotácie na rozvoj vysokej školy sú v roku 2025 rozpočtované v rámci podprogramu *Rozvoj vysokého školstva.* V roku 2025 sa na tento účel vyčleňuje suma **2 600 000 €**.
3. Vysoké školy sa môžu uchádzať o dotácie na rozvoj prostredníctvom rozvojových projektov, ktoré sa podávajú na ministerstvo. Podrobnosti k podávaniu projektov, vrátane termínu na ich podávanie, zverejní ministerstvo na svojom webovom sídle. Okrem projektov, ktoré predkladajú jednotlivé vysoké školy, je možné z dotácie na rozvoj financovať aj tzv. centrálne rozvojové projekty pre potreby realizácie vybraných politík a opatrení rezortu školstva. Sú to projekty s celoslovenskou pôsobnosťou, ktoré ministerstvo priamo alebo prostredníctvom svojej priamo riadenej organizácie realizuje, resp. sa na nich ministerstvo priamo zúčastňuje, aktívne participuje pri ich implementácii alebo ich realizuje v spolupráci s (vybranými) vysokými školami. Témy tzv. centrálnych rozvojových projektov stanovuje ministerstvo samostatne alebo v spolupráci s vysokými školami, resp. reprezentáciami vysokých škôl. Dotácie nerozpísané na rozvojové projekty budú rozpísané podľa odseku (46).
4. V rámci dotácie na rozvoj vysokej školy sa poskytujú aj finančné prostriedky na pokračujúce rozvojové projekty, ktorých implementácia bola schválená na viac rokov so schválením poskytnutia časti dotácie v roku 2025 za splnenia určených podmienok.

*3.4 Dotácia na sociálnu podporu študentov (podprogram 077 15)*

1. Dotácia na sociálnu podporu študentov sa poskytuje podľa § 89 ods. 7 zákona, ktorý uvádza: Dotácia na sociálnu podporu študentov vychádza z nárokov študentov podľa § 96,  96a ods. 1 a § 96b a pri nenárokových položkách sociálnej podpory z možností štátneho rozpočtu. Na časť dotácie vychádzajúcu z nárokov študentov podľa § 96, 96a ods. 1 a § 96b má vysoká škola právny nárok. Pokiaľ ide o formy sociálnej podpory, v § 94 zákona sa uvádza: Sociálna podpora študentom sa poskytuje priamou a nepriamou formou. Priamou formou sociálnej podpory sú štipendiá (sociálne, motivačné a tehotenské). Nepriamou formou sociálnej podpory sú najmä tieto služby
2. stravovanie a ubytovanie podľa možností vysokej školy s poskytnutím príspevku na náklady spojené so stravovaním a ubytovaním,
3. finančná podpora a organizačná podpora športových činností, kultúrnych činností  a iných záujmových činností študentov.
4. Na sociálnu podporu študentov sa vyčleňuje suma **58 109 384 €**.[[18]](#footnote-19))
	* 1. *Sociálne štipendiá a tehotenské štipendiá (prvok 077 15 01)*
5. Dotácie na sociálne a tehotenské štipendiá sú poskytované účelovo. Študent má na sociálne a tehotenské štipendium právny nárok, a preto sú obe štipendiá pokrývané v plnej výške. Objem zálohovo poskytnutých finančných prostriedkov v rámci schváleného rozpočtu na rok 2025 závisí od poskytnutej dotácie na tento účel v roku 2024. Korekcia na skutočnú potrebu sociálnych a tehotenských štipendií sa vykonáva podľa požiadaviek vysokých škôl, najviac 2x ročne.
	* 1. *Motivačné štipendiá (prvok 077 15 02)*
6. Dotácie na motivačné štipendiá sú poskytované účelovo. Dotácia na motivačné štipendium bude vysokej škole poskytnutá tak, aby 10 %-ám študentov v dennej forme štúdia k 31. októbru 2023 (okrem doktorandov), mohlo byť priznané motivačné štipendium vo výške 500 **€**. Na výpočet výšky dotácie na motivačné štipendiá platí vzťah:

počet študentov v dennej forme x 0,1 x dotácia na 1 študenta v dennej forme.

1. Okrem toho sa jednotlivým vysokým školám bude poskytovať dotácia, zatiaľ nerozpísaná, na motivačné štipendiá pre študentov vo vybraných študijných odboroch a programoch.[[19]](#footnote-20)) Zoznam študijných odborov a programov bude uvedený v prílohe č. 3. Dotácia je odvodená od počtu študentov vo vybranom študijnom odbore a programe (v prípade učiteľských študijných programoch vo vybraných predmetoch, a to polovičným počtom), v dennej forme štúdia, ktorí sú zohľadňovaní pri určení dotácie na uskutočňovanie akreditovaných študijných programov, ktorých KAP je viac ako 0,94 a pre prvé dva stupne vysokoškolského vzdelávania. Dotácia sa poskytne tak, aby aspoň XX% %-ám študentov bolo možné v roku 2025 poskytnúť štipendium v priemernej výške X XXX €. Použitie finančných prostriedkov je účelovo viazané na študentov vo vybraných študijných odboroch a programoch a vo vymedzených prípadoch s obmedzením len na bakalárske študijné programy.
2. Dotácia na motivačné štipendium sa poskytuje účelovo. Motivačné štipendium je potrebné poskytnúť do konca kalendárneho roka 2025.

*3.4.3 Príspevok na podporu stravovania, ubytovania športových a kultúrnych aktivít študentov a pastoračných centier (prvok 077 15 03)*

1. Príspevok na stravovanie sa poskytuje účelovo a len verejným vysokým školám. Výška zálohového príspevku na jedlá (študentom dennej formy vrátane doktorandov) sa poskytuje úmerne v závislosti od počtu vydaných jedál v období od 1. januára 2024 do 30. júna 2024. Korekcia na skutočnú potrebu sa vykonáva podľa požiadaviek vysokých škôl, najviac 2x ročne.
2. Príspevok na stravovanie sa od 1. januára 2025 určuje vo výške 2,40 eur. Výšku príspevku môže ministerstvo v priebehu roka 2025 upraviť v závislosti od disponibilných zdrojov a počtu vydaných jedál, na ktorý sa príspevok uplatní. O prípadnej zmene výšky príspevku na stravovanie bude ministerstvo informovať vysoké školy najmenej 30 dní vopred.
3. Príspevok na stravovanie možno aplikovať iba v prípade, keď hodnota jedla je najmenej 4,00 €, pričom príspevok študenta na jedlo musí byť minimálne 50 % z rozdielu ceny jedla a výšky príspevku poskytnutého ministerstvom (táto hranica je stanovená pre prípad, že vysoká škola by zo svojich zdrojov tiež prispievala na jedlo študentom). Okrem toho systém poskytovania jedál študentom musí byť transparentný a kontrolovateľný, aby umožňoval preukazné zúčtovanie príspevku. Príspevok sa poskytuje formou preddavku maximálne na dve jedlá v jeden deň vydané denným študentom v stravovacom zariadení vysokej školy, respektíve v zmluvnom zariadení. Za stravovacie zariadenie na tieto účely sa nepokladá bufet alebo obdobné zariadenie,  **nie je teda možné** uplatniť príspevok pri nákupe potravín systémom ako sa využívajú „gastrolístky“.
4. Príspevok na ubytovanie sa poskytuje
5. vysokým školám, ktoré vlastnia študentské domovy,
6. vysokým školám, ktoré majú uzatvorené zmluvy na ubytovanie študentov s inými ubytovacími zariadeniami.
7. Na účely výpočtu výšky príspevku pozostáva príspevok na ubytovanie z dvoch častí, a to:
8. z príspevku na prevádzku študentských domovov vysokých škôl,
9. z príspevku na ubytovaného študenta.
10. Príspevok na ubytovanie sa poskytuje účelovo.
11. V rámci príspevku na prevádzku študentských domovov na rok 2025 podľa odseku (66) písm. a) dostane vysoká škola, ktorá vlastní študentské domovy (resp. študentský domov), dotácie na mzdy zamestnancov a odvody do poistných fondov vo výške 50 % z objemu finančných prostriedkov v roku 2024, a z 50 % odvodeného od počtu lôžok obsadených študentmi (k 31.10.2023), vrátane doktorandov v dennej forme štúdia.
12. Vysoká škola, ktorá vlastní študentské domovy (resp. študentský domov), obdrží okrem prostriedkov na mzdy zamestnancov študentských domovov a odvody do poistných fondov v rámci príspevku na prevádzku študentských domovov podľa odseku (66) písm. a) aj finančné prostriedky[[20]](#footnote-21)) na prevádzkové náklady študentských domovov vo výške ku \* 50 € ročne na každé lôžko v študentskom domove pridelené študentovi (vrátane doktorandov v dennej forme štúdia), kde ku je koeficient náročnosti údržby z intervalu 1,0 až 2,5, pričom tento koeficient sa určuje na základe nasledujúcej tabuľky:

|  |  |  |
| --- | --- | --- |
| Kategória | C h a r a k t e r i s t i k a | Koeficient ku |
| A | Blok po výstavbe (rekonštrukcii) do 10 rokov |  1,0 |
| B | Blok po výstavbe (rekonštrukcii) od 10 do 20 rokov |  2,0 |
| C | Blok po výstavbe (rekonštrukcii) nad 20 rokov |  2,5 |

1. V prípade blokov jedného študentského domova rôznej kvality sa určí výsledný koeficient váhovým spôsobom s uvážením na kapacity blokov.
2. Príspevok na ubytovaného študenta podľa odseku (68) písm. b) sa poskytuje vysokej škole vo výške 15 eur/ubytovaného študenta/mesiac počas jeho ubytovania (najviac 10 mesiacov) [[21]](#footnote-22)). Verejná vysoká škola, ktorá má uzatvorenú zmluvu s ubytovacím zariadením, v ktorom sú ubytovaní študenti, musí o príspevok požiadať ministerstvo a k žiadosti priložiť predmetnú zmluvu.
3. Dotácia na športové aktivity, kultúrne aktivity a záujmovú činnosť študentov, vrátane podpory činnosti vysokoškolských telovýchovných jednôt a vysokoškolských športových klubov a univerzitných pastoračných centier, sa rozpisuje nasledovne:
4. v sume 616 000 € na kultúrne a športové aktivity a univerzitné pastoračné centrá úmerne počtu študentov v dennej forme štúdia k 31. októbru 2023;
5. v sume 711 540 € na činnosť vysokoškolských telovýchovných jednôt a vysokoškolských športových klubov podľa Kritérií na prerozdelenie príspevku ministerstva vysokoškolským telovýchovným jednotám a športovým klubom vysokých škôl Slovenskej asociácii univerzitného športu aj so zohľadnením účasti športovcov na svetových univerziádach a akademických majstrovstvách sveta;
6. v sume 50 000 € na úhradu nákladov spojených s organizáciou medzinárodnej študentskej vedeckej konferencie študentov prvých dvoch stupňov vysokoškolského vzdelávania;
7. podľa disponibilných možností účelovo na kultúrne a športové akcie s celoslovenskou pôsobnosťou a na kultúrne a športové akcie spojené s účasťou na medzinárodných podujatiach na základe osobitnej žiadosti vysokej školy a na realizáciu priorít ministerstva v oblasti športovej a kultúrnej činnosti realizovaných prostredníctvom verejných vysokých škôl, vysokoškolských telovýchovných jednôt a športových klubov a vysokoškolských umeleckých súborov.
8. O nevyčerpanú sumu finančných prostriedkov k 31.12.2025 na činnosť vysokoškolských telovýchovných jednôt, vysokoškolských športových klubov a na akademické majstrovstvá sa zníži suma finančných prostriedkov napočítaná na daný účel v rozpise dotácie na rok 2026.

*4. Záverečné ustanovenie*

1. V prípade zistenia, že vysokej škole bola na základe nesprávnych údajov určená vyššia dotácia ako jej prináleží, ministerstvo vykoná v príslušnej časti rozpisu korekciu.
2. Ak dôjde v priebehu roka 2025 k úprave disponibilných zdrojov v rámci relevantných programov štátneho rozpočtu, resp. z dôvodu implementácie jednotlivých opatrení Plánu obnovy a odolnosti SR, ministerstvo operatívne zohľadní zmenu vykonaním úpravy objemu finančných prostriedkov rozdeľovaných podľa vybraného parametra a zohľadní tieto zmeny spôsobom uvedeným v metodike v rozpise pre jednotlivé vysoké školy, resp. v súlade so systémom implementácie  Plánu obnovy a odolnosti SR. V prípade, že navýšenie disponibilných zdrojov má vopred určený účel, alokácia finančných prostriedkov sa vykoná s ohľadom na predmetný účel. Na základe odôvodnenej žiadosti vysokej školy a v prípade disponibilných zdrojov môže ministerstvo formou navýšenia dotácie podporiť aktivity vysokej školy navýšením príslušnej časti dotácie.
3. V zmysle § 11 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v prípade ak nie je vládny návrh zákona o štátnom rozpočte na nasledujúci rozpočtový rok schválený národnou radou do 31. decembra bežného rozpočtového roka, spravuje sa rozpočtové hospodárenie v dobe od 1. januára rozpočtového roka do nadobudnutia účinnosti zákona o štátnom rozpočte na príslušný rozpočtový rok rozpočtovým provizóriom.

V Bratislave dňa

JUDr. Ing. Tomáš Drucker

minister školstva, výskumu, vývoja a mládeže Slovenskej republiky

##### Príloha č. 1 – Váhy jednotlivých kategórií umeleckých výkonov pre vykazovacie obdobie rokov 2022 a 2023

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| EUCA kod | váhy pre 2025 |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
| EM1 | 12,00 | EM 1 – excelentný výstup medzinárodného dosahu s veľkým rozsahom |
| EM2 | 7,20 | EM 2 – excelentný výstup medzinárodného dosahu so stredným rozsahom |
| EM3 | 3,60 | EM 3 – excelentný výstup medzinárodného dosahu s malým rozsahom |
| EN1 | 7,20 | EN 1 – excelentný výstup národného dosahu s veľkým rozsahom |  |
| EN2 | 3,60 | EN 2 – excelentný výstup národného dosahu so stredným rozsahom |
| EN3 | 1,80 | EN 3 – excelentný výstup národného dosahu s malým rozsahom |  |
| ZM1 | 6,00 | ZM 1 – zásadný výstup medzinárodného dosahu s veľkým rozsahom |
| ZM2 | 3,60 | ZM 2 – zásadný výstup medzinárodného dosahu so stredným rozsahom |
| ZM3 | 1,80 | ZM 3 – zásadný výstup medzinárodného dosahu s malým rozsahom |  |
| ZN1 | 3,60 | ZN 1 – zásadný výstup národného dosahu s veľkým rozsahom |  |  |
| ZN2 | 3,12 | ZN 2 – zásadný výstup národného dosahu so stredným rozsahom |  |
| ZN3 | 1,80 | ZN 3 – zásadný výstup národného dosahu s malým rozsahom |  |  |
| ZR1 | 1,80 | ZR 1 – zásadný výstup regionálneho dosahu s veľkým rozsahom |  |
| ZR2 | 1,56 | ZR 2 – zásadný výstup regionálneho dosahu so stredným rozsahom |  |
| ZR3 | 0,90 | ZR 3 – zásadný výstup regionálneho dosahu s malým rozsahom |  |
| SM1 | 3,00 | SM 1 – štandardný výstup medzinárodného dosahu s veľkým rozsahom |
| SM2 | 1,80 | SM 2 – štandardný výstup medzinárodného dosahu so stredným rozsahom |
| SM3 | 0,90 | SM 3 – štandardný výstup medzinárodného dosahu s malým rozsahom |
| SN1 | 1,56 | SN 1 – štandardný výstup národného dosahu s veľkým rozsahom |  |
| SN2 | 0,90 | SN 2 – štandardný výstup národného dosahu so stredným rozsahom |
| SN3 | 0,78 | SN 3 – štandardný výstup národného dosahu s malým rozsahom |  |
| SR1 | 0,90 | SR 1 – štandardný výstup regionálneho dosahu s veľkým rozsahom |  |
| SR2 | 0,78 | SR 2 – štandardný výstup regionálneho dosahu so stredným rozsahom |
| SR3 | 0,45 | SR 3 – štandardný výstup regionálneho dosahu s malým rozsahom |  |
| I | 0,30 | I – iný výstup, ktorý nemožno zaradiť do kategórie E, Z alebo S. |  |

##### Príloha č. 2 – Zaradenie jednotlivých študijných odborov do skupín

|  |  |  |
| --- | --- | --- |
| Skupina | koeficient | Študijné odbory - I. a II. stupeň |
| 1 | 3,1 | farmácia, všeobecné lekárstvo, zubné lekárstvo |
| 2 | 3,2 | umenie |
| 3 | 4,4 | veterinárske lekárstvo |
| 4 | 1,5 | bezpečnostné vedy, biológia, biotechnológie, doprava, drevárstvo, ekologické a environmentálne vedy, elektrotechnika, fyzika, chémia, informatika, kybernetika, obrana a vojenstvo, potravinárstvo, stavebníctvo, strojárstvo, vedy o Zemi, verejné zdravotníctvo, zdravotnícke vedy (programy zamerané na laboratórne a vyšetrovacie metódy, rádiologickú techniku a zubnú techniku), získavanie a spracovanie zemských zdrojov (okrem programov zameraných na hutníctvo a zlievarenstvo) |
| 5 | 1,6 | lesníctvo, poľnohospodárstvo a krajinárstvo |
| 6 | 1,5 | architektúra a urbanizmus, filológia (programy zamerané na prekladateľstvo a tlmočníctvo), geodézia a kartografia, priestorové plánovanie |
| 7 | 1,2 | logopédia a liečebná pedagogika, mediálne a komunikačné štúdia, učiteľstvo a pedagogické vedy (okrem učiteľských programov), vedy o športe |
| 8 | 1,3 | matematika |
| 9 | 1,0 | ekonómia a manažment, filológia (okrem programov zameraných na prekladateľstvo a tlmočníctvo), ošetrovateľstvo (študijné programy druhého stupňa), pôrodná asistencia (študijné programy druhého stupňa) |
| 10 | 1,0 | filozofia, historické vedy, politické vedy, psychológia, sociálna práca, sociológia a sociálna antropológia, teológia, vedy o umení a kultúre |
| 11 | 1,0 | právo |
| 16 | 2,4 | chemické inžinierstvo a technológie, získavanie a spracovanie zemských zdrojov (programy zamerané na hutníctvo a zlievarenstvo) |
| 17 | 2,2  | ošetrovateľstvo (bakalárske programy), pôrodná asistencia (bakalárske programy), zdravotnícke vedy (programy zamerané na dentálna hygiena, fyzioterapia, urgentná zdravotná starostlivosť) |
| III. stupeň |
| 18 | 3,4 | všeobecné lekárstvo, zubné lekárstvo |
| 19 | 2,1 | architektúra a urbanizmus, bezpečnostné vedy, biológia, biotechnológie, doprava, drevárstvo, ekologické a environmentálne vedy, elektrotechnika, farmácia, fyzika, geodézia a kartografia, chémia, chemické inžinierstvo a technológie, informatika, kybernetika, lesníctvo, matematika, obrana a vojenstvo, poľnohospodárstvo a krajinárstvo, potravinárstvo, priestorové plánovanie, stavebníctvo, strojárstvo, vedy o Zemi, verejné zdravotníctvo, veterinárske lekárstvo, zdravotnícke vedy, získavanie a spracovanie zemských zdrojov |
| 20 | 1,1 | ekonómia a manažment, filológia, filozofia, historické vedy, logopédia a liečebná pedagogika, mediálne a komunikačné štúdiá, ošetrovateľstvo, politické vedy, pôrodná asistencia, právo, psychológia, sociálna práca, sociológia a sociálna antropológia, teológia, učiteľstvo a pedagogické vedy, umenie, vedy o športe, vedy o umení a kultúre |

Zaradenie predmetov pre učiteľské študijné programy:

|  |  |  |
| --- | --- | --- |
| Skupina | koeficient | Predmet aprobácie |
| 7 | 1,2 | pedagogika, psychológia, telesná výchova |
| 12 | 1,4 | biológia, ekológia, environmentalistika, fyzika, geografia, geológia, chémia, praktická príprava, technická výchova, technické predmety, technika |
| 13 | 1,1 | anglický jazyk a literatúra, francúzsky jazyk a literatúra, latinský jazyk, latinský jazyk a literatúra, maďarský jazyk a literatúra, nemecký jazyk a literatúra, rusínsky jazyk a literatúra, ruský jazyk a literatúra, španielsky jazyk a literatúra, taliansky jazyk a literatúra, ukrajinský jazyk a literatúra, rómsky jazyk, literatúra a reálie |
| 14 | 1,2 | deskriptívna geometria, informatika, matematika |
| 15 | 1,1 | dejepis, ekonomické predmety, estetická výchova, estetika, etická výchova, filozofia, história, katechetika, katechetika evanjelikálnych cirkví, náboženská výchova, náboženská výchova (katolícka), náboženská výchova ECAV, náuka o spoločnosti, občianska výchova, odborné ekonomické predmety, praktická príprava v ekonomických predmetoch, slovenský jazyk a literatúra, slovenský jazyk a slovenská literatúra na školách s vyučovacím jazykom národnostných menšín, sociálna práca, výchova k občianstvu |
| 17 | 2,2 | animácia výtvarného umenia, cirkevná hudba, hra na klávesovom nástroji/na klávesové nástroje, hudba, hudobná výchova, hudobné umenie, hudobno-dramatické umenie, pedagogika hudobného umenia, pedagogika hudobno-dramatického umenia, pedagogika výtvarného umenia, spev, školské hudobné súbory, výtvarná edukácia, výtvarná výchova, výtvarné umenie |

##### Príloha č. 3 – vybrané študijné odbory a programy na motivačné štipendiá

##### Príloha č. 4 – vybrané študijné odbory a programy na účelovú dotáciu

##### Príloha č. 5 - Metodika a spôsob rozdelenia účelových finančných prostriedkov pre excelentné výskumné súčasti verejných vysokých škôl v roku 2025

##### 1. Cieľom tohto rozdelenia účelových finančných prostriedkov je podporiť excelentné výskumné pracoviská verejných vysokých škôl. Táto metodika identifikuje podľa indikátorov, uvedených nižšie, štvrtinu najlepších súčastí verejných vysokých škôl za každú oblasť vedy (M1: prírodné vedy, M2: technické vedy, M3: lekárske vedy, M4: poľnohospodárske, lesnícke a veterinárske vedy, M5: spoločenské vedy, M6a: humanitné vedy, M6b: umenie. Presné zaradenie vedných oblastí sa nachádza v prílohe A, hárok E3).

##### 2. Hlavné indikátory, ktoré sa použijú na identifikáciu excelentných súčastí:

##### a) excelentná publikačná činnosť podľa bodu 4, celková váha 60%.

##### b) excelentný výkon pri získavaní výskumných grantov podľa bodu 5, celková váha 40%.

##### c) počet tvorivých zamestnancov na ustanovený týždenný pracovný čas (100% úväzok), zaradených do vedných oblastí vysokými školami k 31. 12. 2023. Tieto údaje sa nachádzajú v prílohe A, hárok E2.

##### 3. Časovým rámcom údajov pre indikátory z bodu 2, v súlade s metodikou rozpisu dotácie, sú roky 2022 a 2023.

##### 4. Excelentná publikačná činnosť sa určuje nasledovne:

##### a) V oblastiach M1: prírodné vedy, M2: technické vedy, M3: lekárske vedy, M4: poľnohospodárske, lesnícke a veterinárske vedy sa zohľadňujú váhou 100% indexované publikácie (WoS, Scopus), zoznam sa nachádza v prílohe.

##### b) V oblasti M5: spoločenské vedy sa zohľadňujú váhou 75% indexované publikácie (WoS, Scopus). Tieto výstupy sa bonifikujú v súlade s metodikou rozpisu (prvý kvartil AIS je zohľadnený váhou 6, druhý kvartil váhou 4, tretí kvartil váhou 1 a štvrtý kvartil váhou 0,5). Zoznam sa nachádza v prílohe B. Váhou 25% sa zohľadňujú knižné publikácie. Tieto výstupy sa bonifikujú tak, že vydavateľstvá zaradené v databáze Nordic List (https://kanalregister.hkdir.no/publiseringskanaler/Forside.action?request\_locale=en) v kategórii 2 (prestížne vedecké vydavateľstvo) sú bonifikované váhou 6, vydavateľstvá zaradené v databáze Nordic List v kategórii 1 (vedecké vydavateľstvo) váhou 4, vydavateľstvá zaradené v databáze CVTI (zoznam zahraničných vydavateľstiev: http://cms.crepc.sk/Data/Sites/1/pdf/zoznam-vydavatelstva/zoznam-vydavatelstva-01-2020.pdf) sú zohľadnené váhou 1 a všetky ostatné monografie sú zohľadnené váhou 0,5). Zoznam aj so zaradením sa nachádza v prílohe.

##### c) V oblasti M6a: humanitné vedy sa zohľadňujú váhou 60% indexované publikácie (WoS, Scopus). Tieto výstupy sa bonifikujú v súlade s metodikou rozpisu (prvý kvartil AIS je zohľadnený váhou 6, druhý kvartil váhou 4, tretí kvartil váhou 1 a štvrtý kvartil váhou 0,5). Zoznam sa nachádza v prílohe B. Váhou 40% sa zohľadňujú knižné publikácie. Tieto výstupy sa bonifikujú tak, že vydavateľstvá zaradené v databáze Nordic List (https://kanalregister.hkdir.no/publiseringskanaler/Forside.action?request\_locale=en) v kategórii 2 (prestížne vedecké vydavateľstvo) sú bonifikované váhou 6, vydavateľstvá zaradené v databáze Nordic List v kategórii 1 (vedecké vydavateľstvo) váhou 4, vydavateľstvá zaradené v databáze CVTI (zoznam zahraničných vydavateľstiev: http://cms.crepc.sk/Data/Sites/1/pdf/zoznam-vydavatelstva/zoznam-vydavatelstva-01-2020.pdf) sú zohľadnené váhou 1 a všetky ostatné monografie sú zohľadnené váhou 0,5). Zoznam aj so zaradením sa nachádza v prílohe C.

##### d) Pri rozpise štátnej dotácie na rok 2025 na umelecké výstupy sa budú brať do úvahy excelentné a zásadné umelecké výstupy za rok vykazovania 2023, a to výhradne vybrané kategórie podľa prílohy č. 6 k vyhláške č. 397/2020 Z. z. Po výpočte váh sa určí podiel každej verejnej vysokej školy na celkovom excelentnom umeleckom výkone. Výpočet sa vykoná osobitne pre performatívne umelecké výstupy (nasledujúce druhy umeleckých činností podľa prílohy č. 5 k vyhláške č. 397/2020 Z. z.: audiovizuálne umenie a auditívne umenie, divadelné umenie, hudobné umenie, tanečné umenie) a pre vizuálne umelecké výstupy (nasledujúce druhy umeleckých činností podľa prílohy č. 5 k vyhláške č. 397/2020 Z. z.: architektúra, dizajn, kurátorstvo, reštaurovanie, výtvarné umenie). Celková alokácia sa určí ako priemer alokácií z roku 2023 a 2024. Dotácia sa poskytne dvom vysokým školám s najvyšším výkonom pre každú oblasť. Váhovanie umeleckých výstupov sa nachádza v bode 17.

##### 5. Excelentný výkon pri získavaní výskumných grantov sa určuje nasledovne: pre všetky oblasti okrem M6b (umenie) sa zohľadňuje objem grantových prostriedkov, získaných súťažným spôsobom v kategórii zahraničné výskumné granty za roky 2022 a 2023. Zoznam sa nachádza v prílohe D. Zahraničné výskumné granty sa priraďujú iba tým pracoviskám, v ktorých vysoké školy uviedli príslušných zamestnancov v danej oblasti.

##### 6. Pri určovaní excelentného výkonu sa použije výpočet nadpriemerného výkonu (body 10 až 12), aby sa jasne identifikovali excelentné pracoviská.

##### 7. Výkony za všetky publikácie podľa bodu 4 sa vynásobia 2, aby sa zachoval diskrétny (bodový) charakter publikačných výstupov s vylúčením zlomkov, pretože publikácie sú reálne v diskrétnych počtoch (counts), teda váhy publikačných výkonov sa budú zohľadňovať nie na škále 0,5 – 1 – 4 – 6, ale na škále 1 – 2 – 8 – 12.

##### 8. Hodnotí sa každá súčasť verejnej vysokej školy, ktorá má v danej oblasti (M1: prírodné vedy, M2: technické vedy, M3: lekárske vedy, M4: poľnohospodárske, lesnícke a veterinárske vedy, M5: spoločenské vedy, M6a: humanitné vedy, M6b: umenie) zaradených aspoň 5 zamestnancov.

##### 9. Pri hodnotení sa zohľadňuje počet zamestnancov danej súčasti.

##### 10. Pri výpočte za každú oblasť sa použije postup, podľa ktorého sa najskôr určí priemerný podiel výkonu na zamestnanca pre celú oblasť (podiel celkového výkonu a počtu zamestnancov), a následne sa za každé pracovisko v danej oblasti určí predikovaný výkon (súčin počtu zamestnancov daného pracoviska a priemerného podielu výkonu). Následne sa vyráta podiel predikovaného výkonu a reálneho výkonu – hodnoty nad 1,00 indikujú nadpriemerný výkon a hodnoty pod 1,00 indikujú podpriemerný výkon.

##### 11. Hodnoty podľa bodu 10. sa usporiadajú a za každú oblasť sa určí štvrtina najlepších súčastí, ktoré dostanú alokácie podľa bodu 12.

##### 12. Pri rozpise alokácie sa postupuje nasledovne:

##### a) z celkovej alokácie za rok 2025 za excelentný výskum sa vypočíta 60% podiel za publikácie a z tohto podielu sa vyčlení v súlade s metodikou rozpisu dotácie na rok 2025 10% na umeleckú tvorivú činnosť. Tieto zdroje sa rozpíšu v oblasti M6b umenie osobitne, a to oddelene pre performatívne umenie a oddelene pre vizuálne umenie.

##### b) zvyšná alokácia sa rozdelí do jednotlivých oblastí podľa reálnych excelentných výkonov: za každú oblasť okrem M6b umenie (teda M1: prírodné vedy, M2: technické vedy, M3: lekárske vedy, M4: poľnohospodárske, lesnícke a veterinárske vedy, M5: spoločenské vedy, M6a: humanitné vedy) sa zohľadnia celkové výkony za excelentné publikácie a medzinárodné výskumné granty. Presný prepočet alokácií na oblasti sa nachádza v prílohe A, hárok E1 (vrátane rozdelenia alokácií v oblasti M6b Umenie pre performatívne umenie a vizuálne umenie).

##### c) pri alokácii na štvrtinu excelentných súčastí sa vezme do úvahy počet zamestnancov a výška vedeckého výkonu tak, že sa preváhuje excelentný výkon spôsobom, že súčasti s vyšším výkonom dostanú na jedného zamestnanca vyššiu alokáciu než súčasti s nižším výkonom.

##### d) finálna alokácia sa vypočíta ako korigovaný priemer súm za roky 2023, 2024 a 2025, aby sa zabránilo výrazným medziročným výkyvom. Korekcia sa vykoná z dôvodu zosúladenia spriemerovaných súm s celkovou alokáciou na rok 2025 pre danú oblasť.

##### 15. Podrobné vysvetlenie údajov z prílohy A, hárky E4a-E4g:

##### a) stĺpec „zam2023“ uvádza počet zamestnancov na ustanovený týždenný pracovný čas (100% úväzok) k 31. 12. 2023. Počet zamestnancov menší než 5 (nehodnotené súčasti) je zvýraznený červenou.

##### b) stĺpec „final25“ uvádza z-skóre celkového excelentného výkonu, váhované podľa bodu 2, z údajov podľa písm. k) a m). Štvrtina najlepších súčastí v danej oblasti je zvýraznená zelenou.

##### c) stĺpec „suma25fin“ uvádza alokovanú sumu podľa písmen d) – g).

##### d) stĺpec/údaj „výkon\_exc25“ predstavuje súčet excelentného vedeckého výkonu za štvrtinu najlepších súčastí v danej oblasti.

##### e) stĺpec „podiel\_exc25“ uvádza podiel daného excelentného pracoviska na štvrtine excelentného výkonu.

##### f) stĺpec „váha\_zam25“ uvádza váhy, použité pri prepočte jednotkovej alokácie na excelentného zamestnanca.

##### g) stĺpec/údaj „suma/zam25“ uvádza jednotkovú sumu na prepočet pre jedného excelentného zamestnanca.

##### h) stĺpec „index25fin“ uvádza súčet bodov za roky 2022 a 2023 za indexované publikácie (vynásobené podľa bodu 7), stĺpec „mon25fin“ uvádza v prípade oblastí M5 (spoločenské vedy) a M6a (humanitné vedy) navyše aj súčet bodov za roky 2022 a 2023 za knižné publikácie (vynásobené podľa bodu 7).

##### i) stĺpec „fit\_index25“ uvádza hodnoty, predikované podľa bodu 10 za indexované publikácie, stĺpec „fit\_mon25“ uvádza v prípade oblastí M5 (spoločenské vedy) a M6a (humanitné vedy) hodnoty, predikované podľa bodu 10 za monografie.

##### j) stĺpec „res\_index25“ uvádza podiel stĺpcov „index25fin“ a „fit\_index25“, stĺpec „res\_mon25“ uvádza v prípade oblastí M5 (spoločenské vedy) a M6a (humanitné vedy) podiel stĺpcov „mon25fin“ a „fit\_mon25“.

##### k) stĺpec „z\_index25“ uvádza z-skóre zo stĺpca „podiel\_index25“, v prípade oblastí M5 (spoločenské vedy) a M6a (humanitné vedy) je v stĺpci „z\_mon25“ uvedené z-skóre zo stĺpca „podiel\_mon25“, stĺpec „z\_pub25“ v prípade oblastí M5 (spoločenské vedy) a M6a (humanitné vedy) uvádza z-skóre za všetky publikácie.

##### l) stĺpec „granty25fin“ uvádza objem získaných zahraničných výskumných grantov za roky 2022 a 2023, stĺpec „fit\_granty25“ uvádza hodnoty, predikované podľa bodu 10 a stĺpec „podiel\_granty25“ uvádza podiel „granty25fin“ a „fit\_granty25“.

##### m) stĺpec „z\_granty25“ uvádza z-skóre zo stĺpca „podiel\_granty25“.

16. V prípade korekcií vo vstupných údajoch sa môžu výsledky ešte zmeniť.

17. Váhovanie excelentných umeleckých výstupov:

EM1 - excelentný výstup medzinárodného dosahu s veľkým rozsahom *- koeficient 12*

EM2 - excelentný výstup medzinárodného dosahu so stredným rozsahom *- koeficient 11*

EM3 - excelentný výstup medzinárodného dosahu s malým rozsahom *- koeficient 10*

ZM1 - zásadný výstup medzinárodného dosahu s veľkým rozsahom *- koeficient 8*

ZM2 - zásadný výstup medzinárodného dosahu so stredným rozsahom *- koeficient 7*

EN1 - excelentný výstup národného dosahu s veľkým rozsahom *- koeficient 3*

EN2 - excelentný výstup národného dosahu so stredným rozsahom *- koeficient 2*

EN3 - excelentný výstup národného dosahu s malým rozsahom *– koeficient 1*

ZN1 - zásadný výstup národného dosahu s veľkým rozsahom *– koeficient 1*

##### Príloha č. 6: Metodika a spôsob rozdelenia finančných prostriedkov pre verejné vysoké školy podľa výsledkov VER2022 v roku 2025

##### 1. Cieľom tohto rozdelenia účelových finančných prostriedkov je implementovať výsledky hodnotenia VER2022 do rozpisu dotácie na rok 2025.

##### 2. Podľa výsledkov hodnotenia VER2022 sa v súlade s metodikou rozpisu 2024 rozpíše podľa výkonu v položke 077 12 01 v podprograme 077 12 celkovo 89 269 301 €.

##### 3. Pri rozpise sa bude postupovať nasledovne:

##### a) Základným východiskovým údajom je profil kvality za každú podanú žiadosť v hodnotení VER2022 podľa výsledkov, zverejnených v decembri 2022 (<https://ver.cvtisr.sk/vysledky/>)

##### b) Okrem profilu kvality sa berie do úvahy aj počet zamestnancov za hodnotené obdobie, pričom sa berú do úvahy aj zamestnanci, ktorí neboli do hodnotenia zaradení. Presné počty zamestnancov sú uvedené v stĺpci J prílohy.

##### c) V prípade pracovísk, ktoré mali nižší počet zamestnancov ako 5, a teda neboli hodnotené v rámci VER2022, im bude pridelený priemer profilu kvalitu za príslušnú hodnotenú oblasť, a vzťahuje sa na ne financovanie v rámci VER2022 Tieto pracoviská sú uvedené v prílohe.

##### d) Profil kvality za každé pracovisko (stĺpce E – I v prílohe) sa prepočíta podľa počtu zamestnancov tak, aby celkový percentuálny podiel podľa profilu kvality tvoril súčet celkového počtu zamestnancov. Výsledkom je nominálny objem podľa VER 2022 profilov kvality. Údaje sa nachádzajú v stĺpcoch K – O prílohy.

##### e) Údaje z nominálneho objemu podľa VER 2022 sa vynásobia váhami tak, že svetová kvalita sa násobí váhou 8, významná medzinárodná kvalita sa násobí váhou 5, medzinárodná kvalita sa násobí váhou 3, národná kvalita sa násobí váhou 1, nezaradené výstupy sa násobia váhou 0. Údaje sa nachádzajú v stĺpcoch P – T prílohy.

##### f) Vypočíta sa celkový váhovaný objem podľa kvality ako súčet váhovaných objemov podľa profilov kvality. Tento objem sa nachádza v stĺpci U prílohy.

##### 4. Váhovaný objem kvality za každé pracovisko sa vynásobí koeficientom nákladov. Všetky prírodné vedy, technické vedy okrem matematiky a umelecké vedy majú koeficient nákladov 1,6. Matematika a empirické spoločenské vedy (pedagogické vedy, sociológia a sociálna antropológia, psychológia, sociálna práca) majú koeficient nákladov 1,3. Ostatné spoločenské vedy a humanitné vedy majú koeficient nákladov 1. Koeficient nákladov sa nachádzajú v stĺpci D, výsledky po prenásobení podľa koeficientov nákladov sa nachádzajú v stĺpci W.

##### 5. Vypočíta sa podiel každého pracoviska na celkovom výkone podľa VER 2022. Výsledky sa nachádzajú v stĺpci X.

##### 6. Celková suma za VER 2022 (89 269 301 €) sa rozpíše podľa podielov na jednotlivé pracoviská. Výsledky sa nachádzajú v stĺpci Y.

##### 7. Príslušný rozpis pre jednotlivú verejnú vysokú školu tvorí súčet podielov všetkých pracovísk danej verejnej vysokej školy. Prehľad sa nachádza v stĺpcoch AA – AD prílohy.

***Príloha č. 7: Rozpis publikačnej činnosti pre rozpis dotácie 2025 – kategórie a váhy podľa novej vyhlášky 397/2020***

(1) Z finančných prostriedkov pripadajúcich na publikačnú činnosť, sa 0,88 % rozpisuje úmerne počtu záznamov v CREPČ za rok 2023 v kategórii D a zvyšok sa rozdeľuje podľa reálneho výkonu. V prípade skupiny Va sa do prvého kvartilu zaradí výstup, ktorý sa nachádza v databáze Nordic list, vedecká úroveň 2 s váhou 6, do druhého kvartilu sa zaradí výstup, ktorý sa nachádza v databáze Nordic list, vedecká úroveň 1 s váhou 4, do tretieho kvartilu sa zaradí výstup, ktorý sa nachádza v zozname vedeckých vydavateľstiev CVTI s váhou 1, do štvrtého kvartilu všetky ostatné výstupy s váhou 0,5. V prípade skupiny Vb sa zohľadňuje najlepší kvartil, v ktorom je zaradený časopis podľa indikátora AIS v príslušnom roku[[22]](#footnote-23). Prvý kvartil je zohľadnený váhou 6, druhý kvartil váhou 4, tretí kvartil váhou 1 a štvrtý kvartil váhou 0,5.

(2) V prípade publikácií v podprograme 077 12 (veda) sa zrušia všetky vopred dané koeficienty a váhy za oblasti a podiely sa vyrátajú za reálne výkony tak, že na knižné publikácie (Va) sa alokuje 10 % sumy, na indexované publikácie (Vb) sa alokuje 85 % sumy a na ostatné vedecké publikácie (Vc) sa alokuje 5 % sumy. Výsledok bude, že 24 váh (18 váh za jednotlivé oblasti, 6 váh za alokáciu dotácie) sa nahradí 3 váhami (10 % – 85 % – 5 %).

(3) Skupiny a kategórie pre váhy 077 11 a 077 12:

| **Skupiny a kategórie** | **váha 077 11** | **váha 077 12** |
| --- | --- | --- |
| ***Skupina Va – Knižné publikácie*** |
| V1: monografia | 0 | 3,00 |
| V1: editovaná kniha | 0 | 1,00 |
| V1: kritická pramenná edícia | 0 | 1,00 |
| V1: kritický komentovaný preklad | 0 | 1,00 |
| V1: kritický komentár k právnemu predpisu (od 2026) | 0 | 1,00 |
| V1: zborník – vedecký | 0 | 0,50 |
|  |  | **10%** |
|  |  |  |
| ***Skupina Vb – Indexované publikácie (WoS a Scopus)*** |
| V3: článok | 0 | 1,00 |
| V3: článok z podujatia | 0 | 1,00 |
| V2: príspevok | 0 | 1,00 |
| V2: príspevok z podujatia | 0 | 1,00 |
| V2: kapitola | 0 | 1,00 |
|  |  | **85%** |
| ***Skupina Vc – Ostatné vedecké publikácie*** |
| V3: článok | 0 | 1,00 |
| V3: článok z podujatia | 0 | 1,00 |
| V2: príspevok | 0 | 1,00 |
| V2: príspevok z podujatia | 0 | 1,00 |
| V2: kapitola | 0 | 1,00 |
|  |  | **5%** |
| ***Skupina D – Dokument práv duševného vlastníctva*** |
| D1: patent | 0 | 5,00 |
| D1: úžitkový vzor | 0 | 3,00 |
| D1: patentová prihláška | 0 | 1,00 |
| D1: prihláška úžitkového vzoru | 0 | 1,00 |
| D1: dizajn | 0 | 1,00 |

|  |  |
| --- | --- |
| ***Skupina P – pedagogické publikácie*** |  |
| **Typ dokumentu** | **rozpis za výstup** |
| učebnica pre vysoké školy | 3 500 |
| učebnica pre stredné školy | 5 000 |
| učebnica pre základné školy | 5 000 |
| skriptum | 1 000 |
| didaktická príručka | 3 000 |
| učebný text | 3 000 |
| pracovný zošit | 3 000 |
| kapitola | 100 |

|  |
| --- |
| ***Skupina U – Umelecké publikácie*** |
| **Typ dokumentu** | **rozpis za výstup** |
| umelecké publikácie ako celok (U1) | 3 000 |
| umelecké publikácie ako príspevok alebo článok (U2, U3) | 200 |

***Príloha č. 8: podmienky priebežného automatického odmeňovania excelentných vedeckých výstupov***

(1) Publikácie v Nature Index (<https://www.nature.com/nature-index/country-outputs/Slovakia>) s autorským podielom zo slovenských verejných vysokých škôl. Časové overenie sa vykoná trikrát ročne, v termínoch k 31. januáru, 31. máju a 30. septembru. Ministerstvo zverejní na svojom webovom sídle zoznam týchto publikácií k danému termínu do 30 dní. Za každý jednotlivý výstup (count) bude poskytnutá formou dodatku k dotačnej zmluve štátna dotácia 6 000 €. Verejná vysoká škola, respektíve jej príslušná súčasť, je povinná vyplatiť polovicu štátnej dotácie (3 000 €) autorom a autorkám rovnomerným podielom vo forme jednorazovej odmeny (účelová časť dotácie). Zvyšná časť štátnej dotácie (3 000 €) sa poskytne príslušnej verejnej vysokej škole ako neúčelová časť dotácie. V prípade spoluautorov z viacerých verejných vysokých škôl sa dotácia rozdelí rovnomerne podľa počtu autorov. Za danú publikáciu je možné získať štátnu dotáciu podľa tohto bodu iba raz, a to aj vtedy, ak by sa nachádzala v zozname Nature Index aj pri ďalšom časovom overení. Túto štátnu dotáciu je však možné kombinovať so štátnou dotáciou podľa bodu (2). O štátnu dotáciu nie je potrebné žiadať ani sa registrovať, príslušné podklady zverejní ministerstvo, ktoré zabezpečí jej vyplatenie.

(2) Publikácie vo Web of Science, ktoré patria do kategórie vysoko citovaných, teda patria medzi 1% najcitovanejších výstupov vo svojej oblasti na svete (<https://webofscience.help.clarivate.com/en-us/Content/esi-highly-cited-papers.html>). Časové overenie sa vykoná trikrát ročne, v termínoch k 31. januáru, 31. máju a 30. septembru. Obdobie posudzovania bude päťročné, za rok 2025 sa budú posudzovať výstupy z obdobia 2020 – 2024. Ministerstvo zverejní na svojom webovom sídle zoznam týchto publikácií k danému termínu do 30 dní. Za každý jednotlivý výstup bude poskytnutá formou dodatku k dotačnej zmluve štátna dotácia 6 000 €. Verejná vysoká škola, respektíve jej príslušná súčasť, je povinná vyplatiť polovicu štátnej dotácie (3 000 €) autorom a autorkám rovnomerným podielom vo forme jednorazovej odmeny (účelová časť dotácie). Zvyšná časť štátnej dotácie (3 000 €) sa poskytne príslušnej verejnej vysokej škole ako neúčelová časť dotácie. V prípade spoluautorov z viacerých verejných vysokých škôl sa dotácia rozdelí rovnomerne podľa počtu autorov. Za danú publikáciu je možné získať štátnu dotáciu podľa tohto bodu iba raz, a to aj vtedy, ak by sa nachádzala v zozname Highly Cited Papers aj pri ďalšom časovom overení. Túto štátnu dotáciu je však možné kombinovať so štátnou dotáciou podľa bodu (1). O štátnu dotáciu nie je potrebné žiadať ani sa registrovať, príslušné podklady zverejní ministerstvo, ktoré zabezpečí jej vyplatenie.

(3) Granty ERC (European Research Council), <https://erc.europa.eu/projects-statistics>. Časové overenie sa vykoná trikrát ročne, v termínoch k 31. januáru, 31. máju a 30. septembru. Ministerstvo zverejní na svojom webovom sídle zoznam týchto grantov k danému termínu do 30 dní. Za každý jednotlivý grant bude poskytnutá formou dodatku k dotačnej zmluve štátna dotácia 100 000 €. Verejná vysoká škola, respektíve jej príslušná súčasť, je povinná vyplatiť polovicu štátnej dotácie (50 000 €) úspešnému riešiteľovi / riešiteľke vo forme jednorazovej odmeny (účelová časť dotácie). Zvyšná časť štátnej dotácie (50 000 €) sa poskytne príslušnej verejnej vysokej škole ako neúčelová časť dotácie. Za daný grant je možné získať štátnu dotáciu podľa tohto bodu iba raz. O štátnu dotáciu nie je potrebné žiadať ani sa registrovať, príslušné podklady zverejní ministerstvo, ktoré zabezpečí jej vyplatenie

(4) Európske a americké patenty, registrované v European Patent Office (<https://register.epo.org/regviewer>) alebo v United States Patent and Trademark Office (https://www.uspto.gov/). Časové overenie v registri sa vykoná trikrát ročne, v termínoch k 31. januáru, 31. máju a 30. septembru. Ministerstvo zverejní na svojom webovom sídle zoznam týchto patentov k danému termínu do 30 dní. Za každý jednotlivý registrovaný patent bude poskytnutá formou dodatku k dotačnej zmluve štátna dotácia 10 000 €. Verejná vysoká škola, respektíve jej príslušná súčasť, je povinná vyplatiť polovicu štátnej dotácie (5 000 €) autorom a autorkám patentu rovnomerným podielom vo forme jednorazovej odmeny (účelová časť dotácie). Zvyšná časť štátnej dotácie (5 000 €) sa poskytne príslušnej verejnej vysokej škole ako neúčelová časť dotácie. Za danú patentovú registráciu je možné získať štátnu dotáciu podľa tohto bodu iba raz, a to aj vtedy, ak by sa nachádzala v registri aj pri ďalšom časovom overení (štátna dotácia sa neposkytuje za predĺženie patentovej ochrany). O štátnu dotáciu nie je potrebné žiadať ani sa registrovať, príslušné podklady zverejní ministerstvo, ktoré zabezpečí jej vyplatenie.

1. ) Výpočet - výška spoluúčasti vysokých škôl z vlastných zdrojov, na základe ktorej sa pomerne rozdelila suma 2 000 000 eur medzi vysoké školy v uvedenej hodnote – UK (aliancia ENLIGHT) 281 962 eur; TUKE (aliancia ULYSSEUS) 290 380 eur; SPU (aliancia INVEST) 311 189 eur; STU (aliancia EULiST) 192 707 eur; VŠMU (aliancia FilmEU+) 252 901 eur; UNIZA (aliancia PIONEER) 238 367 eur; UMB (aliancia EMERGE) 212 584 eur; TRUNI (aliancia KreativEU) 219 910 eur. [↑](#footnote-ref-2)
2. ) Študenti, ktorí skončili štúdium po 1. 9. 2023, sa považujú za absolventov v akademickom roku 2023/2024. [↑](#footnote-ref-3)
3. ) SDS – štandardná dĺžka štúdia v študijnom programe. V prípade absolventov sa SDS =4. [↑](#footnote-ref-4)
4. ) Počet zamestnancov vychádza z prepočítaného evidenčného počtu zamestnancov vysokých škôl za daný rok. [↑](#footnote-ref-5)
5. ) V počte absolventov sa ako nezamestnaní zohľadňujú len absolventi s prideleným rodným číslom. [↑](#footnote-ref-6)
6. ) ak je študijný program medziodborový, zohľadňuje sa len prvý odbor; počet študentov učiteľstva sa zohľadňuje polovicou (štúdium kombinácie dvoch predmetov). [↑](#footnote-ref-7)
7. ) Ide aj o pracoviská, ktoré sa podieľajú na zabezpečovaní študijných programov, ktoré sú určené pre malý počet študentov ako štúdium niektorých cudzích jazykov, ak sa toto štúdium zabezpečuje len na jednej vysokej škole v rámci SR. [↑](#footnote-ref-8)
8. ) Výpočet - výška spoluúčasti vysokých škôl z vlastných zdrojov, na základe ktorej sa pomerne rozdelila suma 2 000 000 eur medzi vysoké školy v uvedenej hodnote – UK (aliancia ENLIGHT) 281 962 eur; TUKE (aliancia ULYSSEUS) 290 380 eur; SPU (aliancia INVEST) 311 189 eur; STU (aliancia EULiST) 192 707 eur; VŠMU (aliancia FilmEU+) 252 901 eur; UNIZA (aliancia PIONEER) 238 367 eur; UMB (aliancia EMERGE) 212 584 eur; TRUNI (aliancia KreativEU) 219 910 eur. [↑](#footnote-ref-9)
9. ) Finančné prostriedky na formačnú prax sa poskytujú podľa počtu študentov v kňazskom seminári/pripravovaných na povolanie kňaza. V nápočte na mzdy a odvody na daný počet zamestnancov sa zohľadňuje tarifa podľa 3. stupňa 8. platovej triedy prílohy č. 5 k zákonu č. 553/2003 Z. z., do 40 študentov v kňazskom seminári sa financuje do 6 asistentov, resp. v zmysle požiadavky vysokej školy aj menej asistentov na prislúchajúci počet študentov, za každých ďalších začatých 20 študentov sa zvyšuje počet asistentov o jedného. V prípade náboženstiev, v ktorých príprava neprebieha v kňazskom seminári, sa dodatočné náklady spojené s prípravou kňazov zohľadnia primeraným počtom miest zamestnancov, v závislosti od rozsahu výučby špecificky zameranej na formáciu študentov. [↑](#footnote-ref-10)
10. ) Ide o študijné odbory: verejné zdravotníctvo, zdravotnícke vedy (programy zamerané na fyzioterapiu, laboratórne vyšetrovacie metódy v zdravotníctve, rádiologickú techniku, urgentnú zdravotnú starostlivosť, dentálnu hygienu a zubnú techniku). [↑](#footnote-ref-11)
11. )Nezohľadňujú sa rozbory financované z nenávratného finančného príspevku. [↑](#footnote-ref-12)
12. ) Ide o jedinú vysokú školu, kde sa tento študijný program v súčasnosti poskytuje. [↑](#footnote-ref-13)
13. ) Vychádza sa z celkového počtu zamestnancov verejných vysokých škôl k 30.9.2024 z výkazu Škol 2-04 k 3. kvartálu 2024 vyplácaných zo zdroja – štátny rozpočet 111. [↑](#footnote-ref-14)
14. ) Suma alokovaná na vnútorné grantové schémy zahŕňa sumu na podporu všetkých projektov v rámci týchto grantových schém financovaných ministerstvom, bez ohľadu na žiadateľa. [↑](#footnote-ref-15)
15. ) Priemerný počet za kalendárny rok sa určí podľa údajov z centrálneho registra študentov. [↑](#footnote-ref-16)
16. ) V prípade iných subjektov, ako sú subjekty verejnej správy, sa za súťažný prvok považuje aj samotné uzatvorenie kontraktu alebo realizácia objednávky vysokou školou. Nezohľadňujú sa výskumné a expertné aktivity financované prostredníctvom grantových schém samotnej vysokej školy. [↑](#footnote-ref-17)
17. ) V prípade, že sa prostredníctvom dostupných informácií (ISSN, DOI a pod.) publikačné médium neidentifikuje v zozname, berie sa ako zaradené v štvrtom kvartile; Pre vykazovacie obdobie 2022 (t.j. od 1.2.2022 do 1.2.2023) sa používa hodnota indexu za rok 2022. [↑](#footnote-ref-18)
18. ) Vrátane sociálnej podpory študentov súkromných vysokých škôl. [↑](#footnote-ref-19)
19. ) V prípade medziodborových študijných programov postačuje, ak je medzi vybranými študijnými odbormi aspoň jeden z odborov. [↑](#footnote-ref-20)
20. ) V prípade odovzdania nového študentského domova do prevádzky ministerstvo môže rozhodnúť o poskytnutí finančných prostriedkov na chod študentského domova. [↑](#footnote-ref-21)
21. ) V prípade doktorandov v dennej forme štúdia a študentov poberajúcich sociálne štipendium aj v mesiacoch júl a august najviac 12 mesiacov. Príspevok na viac ako 10 mesiacov je možné použiť aj na ubytovanie študenta, ktorého súčasťou študijného programu je vykonávanie praxe počas mesiaca júl alebo august. Ak prax trvá menej ako 4 týždne, príspevok sa znižuje úmerne k počtu týždňov vykonávania praxe. [↑](#footnote-ref-22)
22. ) V prípade, že sa prostredníctvom dostupných informácií (ISSN, DOI a pod.) publikačné médium neidentifikuje v zozname, berie sa ako zaradené v štvrtom kvartile. [↑](#footnote-ref-23)